A BIZOTTSÁG 569/2007/EK RENDELETE
(2007. május 24.)
a tej- és tejtermékágazatban a visszatérítés mértékét előzetesen rögzítő kiviteli engedélyek érvényességi ideje tekintetében az 1282/2006/EK rendelettől való eltérésről szóló, 2007. február 27-i 210/2007/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (14) bekezdésére,
mivel:
(1)
A tejre és tejtermékekre vonatkozó kiviteli engedélyek és export-visszatérítések tekintetében az 1255/1999/EK tanácsi rendelet alkalmazására vonatkozó különleges részletes szabályok megállapításáról szóló, 2006. augusztus 17-i 1282/2006/EK bizottsági rendelet (2) 8. cikke megállapítja a kiviteli engedélyek érvényességi idejét.
(2)
A közösségi költségvetésnek a szükségtelen kiadásoktól való védelme és a tejágazatban az export-visszatérítési rendszer spekulatív használatának elkerülése érdekében a 210/2007/EK bizottsági határozat (3) előírta, hogy az 1282/2006/EK rendelettől való eltérésként a 2007. március 1-jétől kezdődően beadott tejtermékkiviteliengedély-kérelmek érvényességi idejét 2007. június 30-ig kell korlátozni.
(3)
A belső piac és a világpiac alapos vizsgálata azt mutatta, hogy a hosszabb érvényességi idő fokozatos visszaállítása nem fenyegeti a piac közös szervezésének egyensúlyát. Ezért indokolt a 210/2007/EK rendeletet módosítani.
(4)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 210/2007/EK rendelet 1. cikke helyébe a következő szöveg lép:
„1. cikk
Az 1282/2006/EK rendelet 8. cikkétől eltérve az azon cikk c) pontjában szereplő termékek tekintetében 2007. június 14-ig kérvényezett, a visszatérítés mértékét előzetesen rögzítő kiviteli engedélyek érvényességi ideje 2007. június 30-án lejár.”
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Rendelkezéseit 2007. május 25-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. május 24-én.